## Zakon o izmjenama i dopunama Zakona o stočarstvu

### NN 151/2003 (24.9.2003.), Zakon o izmjenama i dopunama Zakona o stočarstvu

# HRVATSKI SABOR

2183

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O STOČARSTVU

Proglašavam
Zakon o izmjenama i dopunama Zakona o stočarstvu, koji je donio Hrvatski sabor
na sjednici 12. rujna 2003.

Broj:
01-081-03-3119/2
Zagreb, 16. rujna 2003.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O STOČARSTVU

Članak
1.

U
Zakonu o stočarstvu (»Narodne novine«, br. 70/97., 36/98. i 76/99.) u članku 1.
iza stavka 2. dodaje se stavak 3. koji glasi:

»(3)
Uzgojem iz stavka 1. ovoga članka potiče se:

1.  povećanje učinkovitosti proizvodnje domaćih životinja
uz očuvanje ili poboljšanje njihove vitalnosti,

2.  povećanje ekonomičnosti stočarske
proizvodnje,

3.  poboljšanje kakvoće stočarskih proizvoda,

4.  očuvanje genetske raznolikosti domaćih životinja.«

Članak
2.

U
članku 2. točka 2. mijenja se i glasi:

»2.
Uzgojno valjana životinja matična je ili upisana domaća životinja te matično
jato peradi i to:

–  matična životinja čiste pasmine upisana u
matičnu knjigu, čiji su roditelji, djedovi i bake upisani u matičnu knjigu iste
pasmine,

–  upisana životinja čiste pasmine ili križana
poznatih roditelja, upisanau uzgojni upisnik,

–  matično jato čiste pasmine ili hibrid upisan
u središnji popis matičnih jata.«

Točka
4. mijenja se i glasi:

   »4. Pčelinja zajednica je roj pčela u
košnici s pripadajućim saćem, koji se sastoji od jedne matice, radilica i
trutova tijekom proizvodne sezone.«

Točka
24. mijenja se i glasi:

»24.
Potvrda o podrijetlu je isprava o podrijetlu upisane životinje.«

U točki 25. i 26. riječi: »selekcijska služba«
zamjenjuju se riječima: »ovlaštena ustanova, središnji savez uzgajivača, savez
uzgajivača, udruga uzgajivača.

Točka 31. briše se.

Točka 34. mijenja se i glasi:

»34. Udruga uzgajivača interesna je skupina
uzgajivača, čiji je osnovni cilj genetsko unapređivanje domaćih životinja provo­đenjem
uzgojnog programa.«

Dosadašnje točke 32., 33., 34., 35. i 36. postaju
točke 31., 32., 33., 34. i 35.

Iza točke 35. dodaju se točke 36. i 37. koje glase:

»36. Savez uzgajivača interesna je skupina više
udruga uzgajivača, a cilj mu je genetsko unapređivanje domaćih životinja
provođenjem uzgojnog programa.

37. Središnji savez uzgajivača interesna je skupina
više saveza uzgajivača i/ili udruga uzgajivača, a cilj mu je genetsko una­pre­đivanje
pojedine vrste ili pasmine domaćih životinja provo­đenjem uzgojnog programa u
Republici Hrvatskoj.«

Članak 3.

Članak 3. mijenja se i glasi:

»(1) Stvaranje uzgojno valjanih životinja u Republici
Hrvat­skoj provodi se prema uzgojnim programima za pojedine vrste i pasmine
domaćih životinja.

(2) Uzgojni program određuje veličinu populacije,
uzgojni cilj, uzgojne metode, načine njegova učinkovitog provođenja i načine
objave rezultata njegove provedbe.

(3) Uzgojne programe iz stavka 1. ovoga članka donosi
Hrvatski stočarski centar (u daljnjem tekstu: ovlaštena ustanova) ili središnji
savez uzgajivača, a potvrđuje ih ministar poljoprivrede i šumarstva (u daljnjem
tekstu: ministar).

(4) Ministar će potvrditi uzgojni program ako:

–  se može
utvrditi da će se njime ostvariti genetski napredak popu­lacije na kojoj će se
provoditi,

–  se može utvrditi
da je dovoljno velika populacija uzgojno valjanih životinja na kojoj će se
provoditi,

–  su
osigurane stručne, tehničke i organizacijske pretpostav­ke za provedbu uzgojnog
programa,

–  su u provedbi uzgojnog programa uključeni
odgovarajući stručni djelatnici,

–  je
osigurano valjano vođenje sve propisane uzgojne dokumentacije,

–  se
osigurava održavanje genetske varijabilnosti,

–  su
osigurani uvjeti za sprečavanje sparivanja u srodstvu osim u slučaju kada je to
uzgojnim programom predviđeno.

(5) Uzgojni programi iz stavka 1. ovoga članka
obvezatni su za sve saveze uzgajivača (u daljnjem tekstu: savez), udruge
uzgajivača (u daljnjem tekstu: udruga) uzgajivače i druge sudionike stvaranja
uzgojno valjanih životinja.

(6) Savez i udruga donosi uzgojni program koji mora
biti u suglasju s uzgojnim programom iz stavka 1. ovoga članka.

(7) Uzgojne programe iz stavka 6. ovoga članka
potvrđuje ovlaštena ustanova ili središnji savez uzgajivača.

(8) Uzgojno društvo donosi i provodi vlastiti uzgojni
program u kojem koristi kombinacijske sposobnosti pasmina i linija domaćih životinja.«

Članak 4.

Iza članka 3. dodaje se članak 3.a koji glasi:

»Članak 3.a

(1) Središnji savez uzgajivača, savezi, udruge (u
daljnjem tekstu: uzgojne organizacije), ovlaštena ustanova te uzgajivači koji
udovoljavaju uvjetima iz članka 40. stavka 5. ovoga Zakona (u daljnjem tekstu:
ovlašteni uzgajivači) vode matične knjige i uzgojni upisnik za one vrste i
pasmine domaćih životinja za koje provode uzgojni program.

(2) Uzgojni upisnik vode i uzgojna društva.

(3) Način vođenja matičnih knjiga i uzgojnih upisnika
te uvjete koje treba udovoljiti da bi domaća životinja iz stavka 1. ovoga
članka bila upisana u matičnu knjigu ili uzgojni upisnik propisuje ministar.«

 Članak 5.

U članku 5. stavak 2. mijenja se i glasi:

»(2) Upisnik uzgajivača uzgojno valjanih životinja
vodi ovlaštena ustanova ili središnji savez uzgajivača.«

Članak 6.

U članku 8. stavku 3. riječi: »stočarska selekcijska
služba« zamjenjuju se riječima: »ovlaštena ustanova«.

Članak 7.

U članku 9. stavku 2. riječi: »selekcijska služba«
zamjenjuju se riječima: »ovlaštena ustanova«.

Članak 8.

U članku 13. stavku 3. iza riječi: »uzgajivači«
dodaju se riječi: », uzgojne organizacije i uzgojna društva«.

Stavak 6. mijenja se i glasi:

 »(6) Za priznate
pasmine, sojeve i hibride Ministarstvo izdaje rješenje o upisu u upisnik iz
stavka 1. ovoga članka.«

Iza stavka 6. dodaje se stavak 7. koji glasi:

»(7) Naziv priznatih pasmina, sojeva ili hibrida iz
stavka 6. ovoga članka objavljuje se u »Narodnim novinama«.«

Članak 9.

U članku 15. stavku 2. riječ: »pristupu« zamjenjuje
se riječju: »pripustu«.

U
stavku 3. riječi: »selekcijska služba« zamjenjuju se riječima: »ovlaštena
ustanova i/ili uzgojna organizacija«.

U
stavku 4. riječ: »pristup« zamjenjuje se riječju: »pripust«.

U
stavku 5. riječi: »županijske selekcijske službe i« za­mjenjuju se riječima:
»ovlaštene ustanove i/ili uzgojne organizacije.«, a riječi: »županijskog i
ureda« zamjenjuju se riječima: »ureda državne uprave u Županiji, odnosno
upravnog tijela«.

Članak
10.

U
članku 16. stavku 2. riječi: »koju vodi selekcijska služba« brišu se.

Članak 11.

Članak
17. mijenja se i glasi:

»(1)
Umjetno osjemenjivanje domaćih životinja mogu obav­ljati pravne i fizičke osobe
registrirane za tu djelatnost.

(2)
Umjetno osjemenjivanje domaćih životinja mogu obav­ljati uzgajivači na
vlastitom stadu ako su za to osposobljeni i raspolažu propisanom opremom i
priborom.

(3)
Uvjete koje mora udovoljiti pravna ili fizička osoba iz stavka 1. ovoga članka
za obavljanje djelatnosti umjetnog osjemenjivanja te način osposobljavanja
osoba iz stavka 2. ovoga članka propisat će ministar.«

Članak
12.

U
članku 18. stavku 1. iza riječi: »stadu« dodaju se riječi: »osim u slučaju
korištenja pastuha i nerastova«.

Članak
13.

U
članku 19. stavku 7. riječi: »selekcijske službe« zamje­njuju se riječima:
»ovlaštene ustanove ili središnjeg saveza uzgajivača«.

Članak 14.

U
članku 21. stavku 2. riječi: »selekcijskoj službi« zamje­njuju se riječima:
»ovlaštenoj ustanovi ili središnjem savezu uzgajivača«.

Članak 15.

U
članku 26. stavak 2. mijenja se i glasi:

»(2)
Uvoz uzgojno valjanih životinja i genetskog materijala ne smije se zbog
uzgojnih razloga zabranjivati, sprječavati ili ometati ako su pri uvozu
ispunjeni uvjeti:

1. za
uzgojno valjane životinje:

– da su
upisane u matičnu knjigu ili uzgojni upisnik za hi­brid­ne životinje kojeg vodi
ovlaštena uzgojna organizacija ili uzgojno društvo zemlje podrijetla,

– da su
označene na propisani način,

– da
posjeduje propisanu uzgojnu dokumentaciju.

2. za
sjeme:

– da
potječe od rasplodnjaka koji je upisan u matičnu knjigu ili uzgojni upisnik za
hibridne životinje kojeg vodi ovlaštena uzgojna organizacija ili uzgojno
društvo zemlje podrijetla,

– da
potječe od rasplodnjaka koji ima pozitivan test na pro­izvodne osobine i
pozitivnu uzgojnu vrijednost, osim u slu­čajevima ako se sjeme uvozi u
ograničenim količinama bez rezultata testa zbog obavljanja test osjemenjivanja
ili drugog opravdanog uzgojnog razloga što je u suglasju sa uzgojnim programom
a potvrđeno je od strane ovlaštene ustanove ili središnjeg saveza uzgajivača,

– da je
dobiveno u centru za umjetno osjemenjivanje ovlaštenom od službenog tijela
zemlje izvoznice,

– da je
označeno na propisan način,

– da
posjeduje propisanu uzgojnu dokumentaciju.

3. za
zametke i jajne stanice:

– da
potječu od uzgojno valjanih životinja koje su upisane u matičnu knjigu ili
uzgojni upisnik za hibridne životinje koje vodi ovlaštena uzgojna organizacija
ili uzgojno društvo zemlje pod­rijetla,

– da su
dobiveni u centru za umjetno osjemenjivanje ili stanici za prijenos zametaka i
jajnih stanica ovlaštenih od službenog tijela zemlje izvoznice,

– da su
označeni na propisan način,

– da
posjeduju propisanu uzgojnu dokumentaciju.«

Iza
stavka 2. dodaje se novi stavak 3. koji glasi:

»(3) Dokaze
o ispunjavanju uvjeta iz stavka 2. ovoga članka uvoznik mora posjedovati pri
uvozu uzgojno valjanih životinja ili genetskog materijala.«

Dosadašnji
stavak 3. i 4. postaje stavak 4. i 5.

Članak
16.

Iza
članka 29. dodaje se članak 29.a koji glasi:

»Članak
29.a

(1)
Vlasnik domaćih životinja ima pravo ograditi svoj posjed zaštitnom ogradom kako
bi osigurao nesmetan uzgoj životinja, ako pri tome ne ograničava zakonska prava
drugih.

(2)
Vlasnik domaćih životinja ima pravo zabraniti neovlašten ulaz tuđih domaćih životinja
na svoj posjed, odnosno vlastito ili zakupljeno poljoprivredno zemljište.

(3)
Vlasnik domaćih životinja ne smije sa svojim životinjama neovlašteno ulaziti
niti koristiti tuđi posjed, odnosno tuđe poljoprivredno zemljište.

(4)
Vlasnik domaćih životinja koji je neovlaštenim ulazom ili korištenjem tuđeg
posjeda, odnosno tuđeg poljoprivrednog zemljišta, prouzročio materijalnu štetu
vlasniku istog, dužan je snositi sve proizašle troškove. U slučaju da je
vlasnik domaćih životinja koje su prouzročile štetu nepoznat, životinje
zatečene na tuđem posjedu, odnosno poljoprivrednom zemljištu, nadležna tijela
državne uprave imaju pravo ukloniti, te trajno zbrinuti, odnosno prodati radi
namirenja učinjene štete.«

Članak
17.

U
članku 30. stavak 1. mijenja se i glasi:

»(1)
Kod izgradnje novog i obnove staroga smještajnog prostora za domaće životinje
vlasnik je dužan imati mišljenje o minimalnim tehničko-tehnološkim uvjetima
proizvodnje i etološki prihvatljivim postupcima sa životinjama, pribavljeno od
ovlaštene ustanove ili poljoprivredne savjetodavne službe.«

Stavak
2. briše se.

Dosadašnji
stavak 3. i 4. postaje stavak 2. i 3.

Članak
18.

Iza
članka 30. dodaje se članak 30.a koji glasi:

»Članak
30.a

(1)
Uzgajivač mora biti osposobljen i imati osnovna znanja o uzgoju i postupanju s
domaćim životinjama, njihovoj zdravstvenoj zaštiti, hranidbi kao i o osobinama
proizvoda životinjskog podrijetla.

(2)
Vrstu i razinu znanja te način osposobljavanja uzgajivača propisuje ministar.«

Članak
19.

U
članku 35. stavku 1. iza riječi: »zdravom« dodaje se riječ: »stočnom«.

U
stavku 2. riječ: »Hrana« zamjenjuje se riječima: »Stočna hrana«.

 Iza stavka 2. dodaju se stavci 3. i 4. koji
glase:

»(3) U
prodaju se može staviti stočna hrana i pojedini sastojci za stočnu hranu ako
kakvoća odgovara propisu o kakvoći stočne hrane.

(4)
Propise iz stavka 1. ovoga članka donosi ministar.«

Članak
20.

Članak
36. mijenja se i glasi:

»(1)
Kakvoću stočne hrane utvrđuju za to ovlaštene pravne osobe kojima Ministarstvo,
na temelju propisanih uvjeta, izda odobrenje.

(2) Uvjete iz stavka 1. ovoga članka propisuje
ministar.«

Članak 21.

U članku 38. stavku 1. iza riječi: »meso« dodaju se
riječi: »u obliku trupova i polovica,«.

U stavku 3. riječi: »uz suglasnost ravnatelja
Državnog zavoda za normizaciju i mjeriteljstvo« brišu se.

U stavku 4. riječi: »uz suglasnost ravnatelja
Državnog zavoda za normizaciju i mjeriteljstvo« brišu se.

Članak 22.

Članak 39. briše se.

Članak 23.

Članak 40. mijenja se i glasi:

»(1) Provedbu uzgoja uzgojno valjanih životinja obavljaju
uzgajivači, uzgojne organizacije i ovlaštena ustanova.

(2) Uzgajivači se mogu u cilju provedbe uzgoja
uzgojno valjanih životinja udruživati u udruge, sukladno odredbama Zakona o
udrugama i ovoga Zakona.

(3) Udruge iz stavka 2. ovoga članka mogu se udruživati
u saveze sukladno odredbama Zakona o udrugama i uvjetima koje propisuje
ministar.

(4) Udruge i savezi iz stavka 2. i 3. ovoga članka
mogu se udružiti u jedan središnji savez uzgajivača za pojedinu pasminu ili
vrstu domaćih životinja.«.

(5) Uzgajivači mogu samostalno provoditi uzgoj
uzgojno valjanih životinja ako ispunjavaju uvjete iz članka 41. stavka 1. točke
1., 2., 3. i 4. ovoga Zakona.«

Članak 24.

Članak 41. mijenja se i glasi:

»(1) Ministarstvo će izdati suglasnost uzgojnoj
organizaciji za bavljenje uzgojem uzgojno valjanih životinja ako se može
utvrditi da:

1. postoji uzgojni program za onu pasminu ili vrstu
uzgojno valjanih životinja čijim će se uzgojem uzgojna organizacija baviti,

2.
postoji dovoljno velika populacija uzgojno valjanih životinja za provedbu
uzgojnog programa,

3. postoje odgovarajući djelatnici za obavljanje
poslova za provedbu uzgojnog programa,

4. su osigurani tehnički i organizacijski uvjeti da:

– se životinje mogu trajno označiti, a kod konja
točno opisati, tako da im se uvijek može utvrditi identitet,

– će se uredno voditi matične knjige,

– se može imati uvid u sve dokumente od važnosti za
uzgoj,

5. postoji jasno određeno teritorijalno područje
djelovanja uzgojne organizacije,

6. će svaka životinja iz domaćeg uzgoja ili uvoza
koja udovoljava uvjetima podrijetla, ispravno je označena te vanjštinom
odgovara standardima pasmine biti na zahtjev člana uzgojne organizacije upisana
u matičnu knjigu ili uzgojni upisnik, te da se za životinje iz drugih uzgoja
neće postavljati viši uvjeti,

7. je članstvo u uzgojnoj organizaciji dostupno
svakom uzgajivaču koji se nalazi na području djelovanja uzgojne organizacije,
odnosno udruzi koja se bavi uzgojem uzgojno valjanih životinja iste pasmine ili
vrste i osigurava uvjete za učinkovitu provedbu uzgojnog programa.

(2) Zadovoljavanje uvjeta iz stavka 1. ovoga članka
koji se odnose na provođenje pojedinih stručnih poslova uzgojna organizacija može
dokazati na način da ih ispunjava sama ili na temelju ugovora s drugim stručnim
ili znanstvenim ustanovama.«

Članak 25.

Iza članka 41. dodaje se članak 41.a koji glasi:

»Članak 41.a

(1) Zahtjev za dobivanje suglasnosti uzgojne
organizacije mora sadržavati:

1. naziv, adresu i dokaz o pravnom obliku,

2. ime, prezime i adresu osoba koje imaju pravo
potpisa,

3. ime, prezime i adresu osobe odgovorne za provedbu
uzgojnog programa,

4. podatke o predviđenom broju uzgojno valjanih životinja
koje će biti uključene u provedbu uzgojnog programa te popis uzgajivača,
odnosno udruga pri osnivanju,

5. uzgojni program iz kojeg je vidljiv uzgojni cilj,
uzgojne metode, veličina populacije na kojoj se on provodi te način ispitivanja
svojstava uzgojno valjanih životinja,

6. dokaz o prostornom djelovanju uzgojne
organizacije, te suglasnost postojeće uzgojne organizacije iz kojeg je razvidno
da ne postoji isto teritorijalno područje djelovanja te da uspostava nove
uzgojne organizacije neće ometati provedbu uzgojnog programa postojeće uzgojne
organizacije.

(2) U slučaju da na nekom području postoji uzgojna
organizacija koja provodi uzgojni program iste pasmine i vrste uzgojno valjanih
životinja može se pri davanju suglasnosti podnositelju zahtjeva suziti
teritorijalno područje djelovanja ili se zahtjev može odbiti.

 (3) Zahtjev
na temelju kojeg će ovlašteni uzgajivač dobiti suglasnost za samostalnu
provedbu uzgoja uzgojno valjanih životinja mora sadržavati podatke iz stavka 1.
točke 1., 3., 4. i 5. ovoga članka.«

Članak
26.

 U članku 42. riječi: »udruzi uzgajivača«
zamjenjuju se riječima: »uzgojnoj organizaciji«.

Članak
27.

U
članku 43. stavak 1. mijenja se i glasi:

»(1)
Ministarstvo vodi očevidnik uzgojnih organizacija u koji ih upisuje nakon
registracije pri tijelu državne uprave.«

Članak
28.

U
članku 44. stavku 1. riječ: »udruzi« zamjenjuje se riječima: »uzgojnoj
organizaciji«, a riječ: »udruga« briše se.

Članak
29.

Članak
45. mijenja se i glasi:

»(1)
Uzgojna organizacija i ovlašteni uzgajivač mora najkasnije do kraja prvog
tromjesečja tekuće godine poslati ovlaštenoj ustanovi izvješće o provedbi
uzgojnog programa za proteklu godinu.

(2)
Ovlaštena ustanova može zatražiti sve podatke o rezultatima rada uzgojne
organizacije i ovlaštenog uzgajivača te ima pravo uvida u dokumentaciju uzgojne
organizacije.

(3)
Ovlaštena ustanova izvještava Ministarstvo o rezultatima rada uzgojnih organizacija
i ovlaštenih uzgajivača.«

Članak
30.

Članak
46. mijenja se i glasi:

»(1)
Udruga u provođenju uzgoja uzgojno valjanih životinja obavlja:

1.
provedbu uzgojnog programa,

2. vodi
matične knjige i uzgojni upisnik za uzgojno valjana grla, upisnik uzgajivača
uzgojno valjanih životinja, članova udruge te podatke o tome dostavlja
središnjem savezu uzgajivača ili ovlaštenoj ustanovi,

3.
organizira samostalno ili zajedno sa savezom, središnjim savezom uzgajivača
odnosno ovlaštenom ustanovom prodaju uzgojno valjanih životinja za članove
udruge,

4. vodi
i druge poslove od interesa za članove udruge.

(2)
Savez u provođenju uzgoja uzgojno valjanih životinja obavlja:

1.
provedbu uzgojnog programa,

2.
koordinaciju prodaje uzgojno valjanih životinja za članove udruga,

3.
zastupa interese udruga u provedbi uzgoja uzgojno valjanih životinja kao i
druge poslove od zajedničkog interesa.

(3)
Središnji savez uzgajivača u provođenju uzgoja uzgojno valjanih životinja:

1.
izrađuje i provodi uzgojne programe za pojedine vrste i pasmine uzgojno
valjanih životinja,

2. vodi
središnji popis uzgojno valjanih životinja za one vrste i pasmine za koje
provodi uzgojni program,

3. vodi
upisnik uzgajivača onih vrsta i pasmina za koje se vodi uzgojni program,

4. vodi
ili organizira prodaju uzgojno valjanih životinja,

5.
izdaje isprave o podrijetlu i proizvodnim svojstvima za one vrste i pasmine
uzgojno valjanih životinja za koje provodi uzgojni program,

6.
obavlja i druge poslove od interesa za uzgajivače, udruge i saveze koje se bave
uzgojem istih pasmina ili vrsta domaćih životinja.«

Članak
31.

Iza
članka 46. dodaje se članak 46.a koji glasi:

»Članak
46.a

Ovlašteni
uzgajivač u provođenju uzgoja uzgojno valjanih životinja na svojem stadu
obavlja:

1.
provedbu uzgoja uzgojno valjanih životinja

2. vodi
matične knjige za uzgojno valjane životinje na svojem stadu te podatke o tome
dostavlja središnjem savezu uzgajivača ili ovlaštenoj ustanovi.«

Članak
32.

Članak
47. mijenja se i glasi:

»Ovlaštena
ustanova u provođenju uzgoja uzgojno valjanih životinja:

1.
obavlja poslove provedbe onih uzgojnih programa za koje je ovlaštena,

2.
obavlja nadzor nad radom uzgojnih organizacija i ovlaš­tenih uzgajivača,

3.
provodi i organizira ispitivanje proizvodnosti uzgojno va­ljanih životinja, pri
čemu provedbu može povjeriti uzgojnim organizacijama i središnjem savezu
uzgajivača,

4.
obrađuje rezultate ispitivanja proizvodnosti uzgojno valjanih životinja,
izračune njihovih uzgojnih vrijednosti te ih javno objavljuje,

5. vodi
središnji popis za one pasmine ili vrste uzgojno valjanih životinja koje se ne
vode pri središnjem savezu uzgajivača,

6. vodi
upisnik uzgajivača onih pasmina ili vrsta uzgojno valjanih životinja koje se ne
vode pri središnjem savezu uz­ga­jivača,

7.
zajedno sa uzgojnim organizacijama uspostavlja informacijski sustav za praćenje
uzgoja uzgojno valjanih životinja te učinkovito korištenje uzgojnih i
proizvodnih podataka,

8.
izdaje isprave o podrijetlu i proizvodnim svojstvima za one pasmine i vrste
uzgojno valjanih životinja za koje provodi dodjeljene joj uzgojne programe,

9.
sudjeluje u izradi i provedbi uzgojnih programa,

10.
obavlja i druge dodijeljene joj poslove iz područja sto­čarstva.«

Članak
33.

Članak
48. mijenja se i glasi:

»(1)
Provedba poslova uzgoja uzgojno valjanih životinja financira se iz državnog
proračuna Republike Hrvatske i prihodima koje sudionici ostvaruju obavljanjem
svoje djelatnosti.

(2)
Način raspodjele sredstava državnog proračuna iz stavka 1. ovoga članka,
pojedinim sudionicima za provedbu poslova uzgoja uzgojno valjanih životinja
propisuje ministar.«

Članak
34.

U
članku 49. stavak 2. mijenja se i glasi:

»(2)
Inspekcijski nadzor nad provedbom ovoga Zakona i propisa donijetih na temelju
njega obavlja Ministarstvo (u daljnjem tekstu: stočarska inspekcija).«

Iza
stavka 2. dodaje se stavak 3. koji glasi:

»(3)
Nadzor nad kakvoćom proizvoda životinjskog podrijetla u prometu obavljaju
gospodarski inspektori Državnog inspektorata.«

Članak
35.

Iza
članka 49. dodaju se članci 49.a, 49.b, 49.c, 49.d i 49.e koji glase:

  »Članak 49.a

(1) Poslove
stočarskog inspektora može obavljati diplomirani inženjer agronomije općeg ili
stočarskog usmjerenja s položenim državnim stručnim ispitom za stočarskog
inspektora i sa 5 godina radnog iskustva u struci.

(2)
Program posebnog dijela državnoga stručnog ispita iz stavka 1. ovoga članka
propisuje ministar.

Članak
49.b

(1)
Stočarski inspektor ima službenu iskaznicu kojom se utvrđuje njegovo službeno
svojstvo, identitet i ovlasti.

(2)
Obrazac iskaznice te način i postupak izdavanja iskaznice iz stavka 1. ovoga
članka propisuje ministar.

Članak
49.c

Stočarska
inspekcija:

1.
nadzire provedbu uzgojnih programa,

2.
nadzire proizvodnju, odabiranje i trgovinu uzgojno valjanim životinjama,

3.
pregledava matične knjige i uzgojne upisnike te drugu dokumentaciju koja se
odnosi na proizvodnju i trgovinu uzgojno valjanih životinja,

4. nadzire ispitivanje proizvodnih svojstava uzgojno
valjanih životinja, testiranje na potomstvo te ispravnost popisa matičnih grla
svih vrsta uzgojno valjanih životinja i izdavanje rodovnika i potvrda o
podrijetlu,

5. nadzire provedbu zaštite izvornih i zaštićenih
pasmina i sojeva te vođenje njihova popisa,

6. nadzire uvođenje u proizvodnju novih pasmina,
sojeva i hibrida,

7. nadzire proizvodnju i trgovinu sjemena, jajnih
stanica i zametaka,

8. kontrolira obavljanje umjetnog osjemenjivanja i
prirodnog pripusta te vođenje popisa o osjemenjivanju i prirodnom pripustu,

9. nadzire obilježavanje uzgojno valjanih životinja,

10. nadzire držanje i iskorištavanje domaćih životinja,

11. nadzire neovlašteno ulaženje domaćih životinja na
tuđi posjed, odnosno tuđe poljoprivredno zemljište,

12. nadzire rad ovlaštene ustanove i uzgojnih
organizacija u provedbi uzgoja uzgojno valjanih životinja,

13. nadzire korištenje sredstava koje ovlaštena
ustanova i uzgojne organizacije dobivaju iz državnog proračuna i koriste za
provedbu uzgoja uzgojno valjanih životinja,

14. nadzire proizvodnju i trgovinu stočne hrane,

15. nadzire proizvodnju proizvoda životinjskog
podrijetla te postupak utvrđivanja njihove kakvoće,

16. uzima uzorke proizvoda proizvedenih ili
stavljenih u trgovinu prema odredbama ovoga Zakona,

17.
nadzire i ostale poslove propisane ovim Zakonom,

18.
donosi rješenja o izlučenju rasplodnjaka namijenjenog prirodnom pripustu ili
umjetnom osjemenjivanju prema prijedlogu Povjerenstva za licenciranje odnosno
ocjenu rasplodnjaka,

19.
podnosi zahtjeve za pokretanje prekršajnog postupka radi povrede ovoga Zakona i
propisa donijetih na temelju njega.

Članak
49.d

(1) Ako
stočarski inspektor u postupku inspekcijskog nadzora utvrdi da je povrijeđen
ovaj Zakon ili propis donesen na temelju njega, naredit će rješenjem da se
utvrđene nepravilnosti, odnosno nedostaci uklone u određenom roku.

(2)
Stočarski inspektor u provedbi inspekcijskog nadzora, prema odredbama ovoga
Zakona i propisa donijetih na temelju njega, vodi postupak i donosi rješenja
određena ovim Zakonom i propisima donijetim na temelju njega.

(3)
Protiv rješenja stočarskog inspektora može se u roku od 15 dana od dana dostave
rješenja izjaviti žalba Povjerenstvu koje imenuje ministar.

Članak 49.e

Fizičke
i pravne osobe čiji rad podliježe nadzoru stočarskog inspektora dužne su mu
omogućiti obavljanje nadzora i pružiti potrebite podatke i obavijesti.«

Članak
36.

Članak
60. mijenja se i glasi:

»(1)
Novčanom kaznom u iznosu od 50.000,00 do 100.000,00 kuna kaznit će se za
prekršaj pravna osoba ako:

1.  proizvodi genetski materijal te prenosi
zametke bez odobrenja Ministarstva (članak 6. stavak 1.),

2.  se bavi genetskim manipulacijama bez
odobrenja Ministarstva (članak 7. stavak 1.),

3.  za umjetno osjemenjivanje koristi sjeme
protivno odredbi članka 15. stavka 1. ovoga Zakona,

4.  koristi rasplodnjake koji su izlučeni iz
uzgoja (članak 19. stavak 8.),

5.  postupi suprotno odredbi članka 27. ovoga
Zakona,

6.  utvrđuje ispravnost proizvoda životinjskog
podrijetla suprotno propisima o njihovoj kakvoći (članak 38. stavak 3.).

(2) Za
prekršaj iz stavka 1. ovoga članka kaznit će se i odgovorna osoba u pravnoj
osobi novčanom kaznom u iznosu od 8.000,00 do 10.000,00 kuna.

(3) Za
prekršaj iz stavka 1. ovoga članka kaznit će se fizička osoba novčanom kaznom u
iznosu od 8.000,00 do 10.000,00 kuna.«

Članak 37.

Članak
61. mijenja se i glasi:

»(1)
Novčanom kaznom od 10.000,00 do 50.000,00 kuna kaznit će se za prekršaj pravna
osoba ako:

1.
rasplodnjaci nisu upisani u matične knjige (članak 16.),

2.
obavlja umjetno osjemenjivanje protivno odredbi članka 17. stavka 1. i 2. ovoga
Zakona,

3.
prodaje sjeme rasplodnjaka, zametke i jajne stanice protivno odredbi članka 23.
stavka 1. ovoga Zakona,

4.
prodaje sjeme rasplodnjaka protivno odredbi članka 24. ovoga Zakona,

5.
prodaje zametke i jajne stanice protivno odredbi članka 25. stavka 1. ovoga
Zakona,

6.
uvozi uzgojno valjane životinje i genetski materijal protiv­no odredbi članka
26. ovoga Zakona,

7.
izvozi uzgojno valjane životinje i genetski materijal pro­tiv­no odredbi članka
28. stavka 1. i 2. ovoga Zakona,

8.
postupa suprotno odredbi članka 29.a stavka 3. i 4. ovoga Zakona,

9. daje
domaćim životinjama hormonalne preparate protivno odredbi članka 32. ovoga
Zakona,

10.
obavlja preseljenje pčela protivno odredbi članka 33. ovoga Zakona,

11. u
prodaju stavlja stočnu hranu i pojedine sastojke za stočnu hranu takve kakvoće
koja ne odgovara propisu o kakvoći stočne hrane (članak 35. stavak 3.),

12. obavlja
djelatnost u trgovini stočnom hranom protivno odredbi članka 37. ovoga Zakona,

13.
proizvodi životinjskog podrijetla ne odgovaraju propisanim uvjetima kakvoće
(članak 38. stavak 2.),

14.
provodi uzgoj uzgojno valjanih životinja protivno odredbi članka 40. stavka 5.
ovoga Zakona.

(2) Za
prekršaj iz stavka 1. ovoga članka kaznit će se i odgovorna osoba u pravnoj
osobi novčanom kaznom u iznosu od 4.000,00 do 8.000,00 kuna.

(3) Za
prekršaj iz stavka 1. ovoga članka kaznit će se fizička osoba novčanom kaznom u
iznosu od 4.000,00 do 8.000,00 kuna.«

Članak
38.

Članak
62. mijenja se i glasi:

»(1)
Novčanom kaznom od 5.000,00 do 10.000,00 kuna kaznit će se za prekršaj pravna
osoba ako:

1.
proizvodi uzgojno valjane životinje protivno uzgojnom programu (članak 3.
stavak 1.),

2. ne
postupa u skladu s odredbama članka 4. stavka 1. i 2. ovoga Zakona,

3. se
bavi uzgojem uzgojno valjane životinje, a nije upisana u upisnik uzgajavača
uzgojno valjanih životinja (članak 5. stavak 1.),

4.
proizvodi uzgojno valjanu perad protivno odredbi članka 10. ovoga Zakona,

5.
stavlja u prodaju matice pčela protivno odredbi članka 11. ovoga Zakona,

6. u
prirodnom pripustu koristi rasplodnjake protivno odredbi članka 15. stavka 2. i
članka 18. stavka 1. ovoga Zakona,

7. ne
postupa u skladu s odredbom članka 20. stavka 1. i članka 21. stavka 1. i 2.
ovoga Zakona,

8.
prodaje uzgojno valjane životinje protivno odredbi članka 22. ovoga Zakona,

9. ne
ispunjuje propisane uvjete glede stručnih djelatnika, objekata i opreme (članak
23. stavak 2.),

10. drži
i iskorištava domaće životinje protivno propisima o zaštiti okoliša i dobrobiti
životinja (članak 29.),

11. kod
izgradnje i obnove smještajnog prostora za domaće životinje postupi protivno
odredbi članka 30. stavka 1. ovoga Zakona,

12. na
domaćim životinjama u vlastitom stadu obavlja nedo­puštene zahvate (članak
31.),

13. na vrijeme ne dostavi ovlaštenoj organizaciji
izvješće o provedbi uzgojnog programa za proteklu godinu (članak 45.),

14. stočarskom inspektoru ne omogući obavljanje
nadzora i ne pruži potrebite podatke i obavijesti (članak 49.e).

(2) Za prekršaj iz stavka 1. ovoga članka kaznit će
se i odgovorna osoba u pravnoj osobi novčanom kaznom u iznosu od 3.000,00 do
6.000,00 kuna.

(3) Za prekršaj iz stavka 1. ovoga članka kaznit će
se fizička osoba novčanom kaznom u iznosu od 3.000,00 do 6.000,00 kuna.«

Članak 39.

Propise za donošenje kojih je ovlašten po ovome
Zakonu, ministar će donijeti u roku od godine dana od dana stupanja na snagu
ovoga Zakona.

Članak 40.

Odredbe članka 34. i 35. ovoga Zakona počet će se
primjenjivati od 1. siječnja 2004.

 Članak 41.

Danom početka primjene odredaba članka 34. i 35.
ovoga Zakona u Zakonu o Državnom inspektoratu (»Narodne novine«, br. 76/99.) u
članku 3. podstavku 25., 26., 27., 28., 29. i 30., u članku 12. stavku 1.
riječi: »i stočarstva«, i u članku 58. stavku 9. riječ: »stočarstva« i
podstavak 1. brišu se.

 Članak 42.

Ovaj Zakon stupa na snagu osmoga dana od dana objave
u »Narodnim novinama«.

Klasa: 320-08/03-01/01
Zagreb, 12. rujna 2003.

HRVATSKI SABOR

Predsjednik
Hrvatskoga sabora **Zlatko Tomčić,** v. r.

Zakon, NN 151/2003-2183